મુંબઈઃ દર્શકોની સંખ્યામાં વધારો અને ટૂર્નામેન્ટમાં મોટા ભાગે વિવાદથી દૂર રહેવાને કારણે ઇન્ડિયન પ્રીમિયર લીગ (આઇપીએલ)ની બ્રાન્ડ વેલ્યૂ ૧૦મી ટૂર્નામેન્ટ બાદ વધીને પ.૩૦ અબજ ડોલર પર પહોંચી ગઈ છે. ગ્લોબલ વેલ્યૂએશન એન્ડ કોર્પોરેટ ફાઇનાન્સ એડવાઇઝર ડફ એન્ડ ફેલ્પ્સે આ આકારણી કરી છે. ડફ એન્ડ ફેલ્પ્સે પોતાના અહેવાલમાં જણાવ્યું છે કે વ્યવસાયના રૂપમાં આઇપીએલની કુલ કિંમત ગત વર્ષના ૪.૨૦ અબજ ડોલરની સરખામણીએ વધીને ૫.૩૦ અબજ ડોલર થઈ ગઈ છે, જેમાં ત્રણ વર્ષના ૧૩.૯ ટકા સીએજીઆર પણ સામેલ છે.